cyanic-selkie/wikianc huggingface dataset:
Sandsfjorden (Suldal)
Fjorden har innløp like nordøst for Foldøy, mellom Vardnes ved Hebnes og Jelsa på andre sida. Et stykke nordover ligger det flere små øyer midt i fjorden, skilt av flere smale sund. Den østligste øya er Berakvamsskorpa og mellom denne og fastlandet går Straumbergsundet. Midtsund ligger mellom Berakvamsskorpa og Kjølvikskorpa lenger vest. Vest for Kjølvikskorpa igjen ligger Bjørnavågen og Sjøbuholsvågen, begge rundt 500-700 meter lange. Nord for Kjølviksskorpa går Vatlandsvågen og Stokkvåg 2,5 kilometer innover landet og er nesten å regne som en liten fjordarm. Lengst nord i vågen ligger Reppsbygda, og herfra går Stokkavåg mot sørvest.
A Dark Lantern
A Dark Lantern er en amerikansk drama-stumfilm fra 1920, regissert av John S. Robertson. Hovedrollen spilles av Alice Brady. Filmen er basert på en roman fra 1905 av Elizabeth Robins.
Sandsfjorden (Suldal)
Nord for øyene snur Sandsfjorden rett mot øst, og møter så Ottøyna på sørsida. Rett nord for Ottøyna ligger bygda Marvik. Øst for Ottøyna snur Sandsfjorden først rett nordover, deretter rett østover og til slutt mot nordøst langs Løvanes. Ved Løvanestangen ytterst på Løvanes går Lovrafjorden sørover på østsida av neset. Lovrafjorden er smal og går 4,5 km sørover til Lovraeidet.
A Dark Lantern
Filmen er antatt tapt.
Sandsfjorden (Suldal)
Et stykke nord for Løvanes ligger Sand, kommunesenteret i Suldal, på østsida av fjorden. Her går det ferje over til Ropeid på vestsida. Ropeid er et eid som bare er rundt 250 meter bredt på det smaleste. På andre sida av eidet ligger botn av Vindafjorden.
A Dark Lantern
Handling
Katherine Dereham, en ung engelsk kvinne, som besøker nasjonen Argovinia. Hun forelsker seg i prins Anton, som tilbyr å gjøre henne til hans elskerinne. Men Katherine vender tilbake til England, etter at faren hennes dør. Når første verdenskrig bryter løs, begynner hun et forhold med farens doktor, Garth Vincent.
Sandsfjorden (Suldal)
Like nord for Sand deler Sandsfjorden seg i Hylsfjorden og Saudafjorden. Hylsfjorden går 18-19 kilometer østover til Hylen og Hylsdalen, mens Saudafjorden går 16 kilometer nordøstover til Sauda.
A Dark Lantern
Handling
Etter krigen får Katherine et nervøst sammenbrudd, og Vincent pleier henne frisk. Men snart møter Katherine igjen Anton. Han prøver å starte et forhold til Katherine, og tvinger dermed Vincent til å erkjenne sin kjærlighet til henne. Når Vincent endelig frir til henne, sier Katherine ja.
Psylliodes affinis
Psylliodes affinis er en bille som tilhører familiegruppen bladbiller (Chrysomelidae). Den lever på slyngsøtvier (Solanum dulcamara).
Psylliodes affinis er mellom 2-2,6 mm lang. Den har et svart hode, halsskjold (pronotum), scutellumet og noe av dekkvingene er mer brunt. Dekkvingene er lyse, gulbrune, med en mørk søm, en langsgående linje bakover, midt på ryggen. Kroppen er langsmal og oval som bladbillene ofte er. Beina er lyse, gulbrune, mens lårene er mørke. Baklåret er langt tykkere enn de andre lårene.
Både larvene og de voksne (imago) billene lever av å spise blad på næringsplanten.
Psylliodes affinis tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Jonasz Stelmaszyk
Jonasz Stelmaszyk (født 23. april 1985) er en polsk seiler som konkurrerer i laser. Han har ingen større internasjonale meritter, men ble blant annet nummer 49 under VM i seiling 2014.
Kaarle Tapper
Kaarle Tapper (født 1995) er en finsk seiler som konkurrerer i laser. Han har ingen større internasjonale meritter, men ble blant annet nummer 45 under VM i seiling 2014.
Under Sommer-OL 2020 i Tokyo som ble arrangert i 2021, ble han nummer 9.
Acteon-kvartalet
Acteon-kvartalet var et lite kvartal som lå ved Köpmantorget i Gamla stan i Stockholm. Kvartalet eksisterte fram til 1820-tallet. I 1912 ble det på denne plassen innviet en kopi av statuen Sankt Göran och draken.
Historikk
Acteon-kvartalet hadde en langstrakt, triangulær form og bestod av to eiendommer. Acteon lå mellom Köpmantorget og Österlånggatan og tok opp nivåforskjellen mellom dem. Nordre og søndre Köpmanbrinken avgrenset kvartalet i nord og sør. På Petrus Tillaeus' kart fra 1733 har det nummer 85 Acteon. Navnet kommer fra Aktaion i den greske mytologien.
I Sjöbergska huset (nr 67 på Jonas Brolins kart fra 1771) ble Stockholms første synagoge innviet den 12. mai 1787 av overrabbiner Hirsch Levi fra Mecklenburg. Synagogen ble allerede noen år etter flyttet til Cupido-kvartalet ved Tyska brunnsplan og i 1870 derfra til sin nåværende adresse på Wahrendorffsgatan, ved Berzelii park. Huset der synagogen tidligere lå, raste sammen etter et ras i 1821, deretter ble alle bygningene i kvartalet revet, den siste i 1831.
Siden oktober 1912 finnes det her en kopi av Sankt Göran och draken som ble støpt i bronse av Otto Meyers konstgjuteri. På siden mot Österlånggatan ble det installert en fonteneskulptur utformet som en brønn med tre middelalderske byporter som vannet renner gjennom og ned i fontenebassenget. De symboliserer de tre strømmene som først omga Gamla Stan (nåværende Norrström, Stallkanalen og Söderström). Fontenebrønnen skal også minne om den offentlige brønnen som på midten av 1400-tallet lå ved daværende Fiskartorget.
Cyclocephala krombeini
Cyclocephala krombeini er en bille som hører til gruppen hornbiller i familien skarabider (Scarabaeidae).
Utseende
En middelsstor, bred, blank, rødbrun hornbille med små, svarte flekker på dekkvingene. Hodet er mørkt, beina gulbrune. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede. Oversiden er middels fint og tett punktert.
Levevis
Larvene er kjent bare for et fåtall av artene i slekten, disse lever i jorda og eter på gressrøtter. De voksne billene besøker gjerne blomster for å ete pollen, og kan være viktige pollinatorer.
Utbredelse
Arten er utbredt i Costa Rica og Panama.
Andrea Pilzer
Han representerte Italia under Vinter-OL 2018 i Pyeongchang, hvor laget hans endte som nummer 9.
Andrés Ibargüen
Andrés Felipe Ibargüen García (født 7. mai 1992) er en kolombiansk fotballspiller som spiller for den meksikanske klubben Club América.
Nore stavkirke
Nore stavkirke ble opprinnelig reist som ei enskipet stavkirke (langkirke) med midtmast, men den har siden blitt både utvidet og ombygd til korskirke. Kirken ligger i bygda Nore i dalføret Numedal, i Nore og Uvdal kommune i nåværende Viken fylke, tidligere Buskerud. Det har vært vanlig å datere stavkirken til siste halvdel av 1100-tallet. Deler av konstruksjonen har blitt årringdatert til år 1167, men dagens stavkirke ble nok først reist noen år senere. Nore stavkirke har kraftig preg av renessanse og rokokko. Nore sogn omtales først gang i et diplom datert 16. juni 1404 Midgaarden (DN V 435).
Nore stavkirke kalles også Nore gamle kirke og har 150 sitteplasser. Kirken ligger rett nord for Nore prestegård (gnr. 180/1 i Nore og Uvdal) og har adkomst fra fylkesvei 40 (Norevegen) nordfra, via bro over Norefjorden til fylkesvei 2798 (Fjordvegen), som også har tilkomst fra sørfra via bro over Kravikfjorden lenger sør i Numedalslågen.
Et stykke ut i siste halvdel av 1800-tallet ble det behov for ei større kirke i sognet, men kirkelyden klarte ikke å bli enige om hvor den nye kirken skulle ligge. Det førte til at det ble bygget to kirker; ei i den nordre delen av sognet (Skjønne kirke) og ei nær dagens stavkirke (Nore kirke). Begge disse kirkene sto ferdige og ble innviet i 1880. Planen var å rive stavkirken, men professor Lorentz Dietrichson kom kirken til unnsetning og det ble bestemt at den skulle bevares på stedet. Han kjøpte den selv i 1888, men to år senere overdro han rettighetene til Fortidsminneforeningen, som fortsatt er eier av Norge stavkirke.
Kirkestedet
Nore stavkirke og middelalderske kirkegård ligger på en slette langs vestbredden av Norefjorden, som utgjør en naturlig del av Numedalslågen. Kirkegården er omgitt av et steingjerde, som har port mot kirkebakken i vest. I tidligere tider gikk ferdselsåra op Numedalen på vestsiden av fjorden over kirkebakken. På nordsiden av porten inn til kirkegården er det reist ei stenhelle med jernring til å binde hest i. Jernringen har innskriften «Anno 1695 S TORESØN».
Det ble foretatt en arkeologisk utgraving under stavkirken i 1968–1969, hvor det ble avdekket graver som var av eldre dato enn stavkirken der. De nyoppdagede gravene synes å være en del av en kristen gravplass og antyder at det kan ha stått ei kirke der før nåværende stavkirke ble reist. Disse eldre gravene er orientert med fotenden noe mer sørvendt enn graver som har blitt anlagt der i stavkirkens tid, og antyder at en eventuelt eldre kirke på plassen har hatt en litt annen orientering enn dagens stavkirke. Myntfunn fra denne utgravningen bekrefter at kirken var i bruk før andre kvartal av 1200-tallet tok til.
Stavkirken
Biskop Jens Nilssøn (1538–1600) nevner kirka i sine opptegnelser, da han drar gjennom dalen med sitt følge helt mot slutten av 1590-årene (på sidene 6 og 362). Koret ble utvidet til samme bredde som skipet i 1683, om enn med noe lavere høyde. Det tidligere koret var smalere. Utvidelsen ble utført som stavverk og med anvendelse av gamle veggplanker. Kirken har sannsynligvis også opprinnelig hatt svalgang helt rundt, men det stykket med svalgang med frittstående mannshøye søyler som fortsatt sto på kirkes østside i 1886 var av nyere dato og kan ha blitt oppført samtidig med korets utvidelse. Skipets opprinnelige dimensjoner er identiske med skipet i Tuft stavkirke.
Tverrfløyene er oppført i lafteverk og kan ha hatt avsluttende apsider og små tårn, mens skipet hadde et større tårn. Det mest unike med kirken er at den alt i middelalderen ser ut til å ha blitt ombygd til korskirke, det finnes ingen paralleller. Opprinnelig var den imidlertid en enskipet stavkirke av midtmasttypen. Den har en korsformet grunnplan, våpenhus og sør- og nordfløy. Koret er i samme bredde som skipet. Kirken har en åttekantet takrytter.
Vestportalen i skipet har to utskårne vangeplanker som går fra svill til stavlegje og opptar overstykkene i en not. Åpningen har vært flankert av halvsøyler, men de er blitt forhugget for den nåværende dør, som har sin toppkarm like under halvsøylenes kapiteler. Portaloverstykkene består av tre utskårne planker som er tappet inn i vangenes not. Døren har opprinnelig sittet på innsiden, men slår nå utover. Ombyggingen av døren kan ha skjedd i 1824, da det ble betalt «For at vende Kirkedørene».
Vinduene er sekundære. Opprinnelig har kirken kun hatt små, cirka 6—7 cm i diameter store, runde glugger, høyt plasserte på veggene for lys innvendig.
Det er foretatt en rekke ombygninger. Fløyene ble ombygget i 1709 og 1714 og koret utvidet i 1683. Kirken fikk våpenhus i 1723 og midt på 1700-tallet ble det bygget sakristi.
Interiøret
Kirken er bygget med gallerier. Vegger, gallerier og søyler ble malt i sterke farger i 1655.
San Rafael (Bulacan)
San Rafael (Bayan ng San Rafael) er en kommune på Filippinene. Kommunen ligger på øya Luzon, og tilhører provinsen Bulacan. Folkemengden var på 94,655 innbyggere i 2015.
Barangayer
San Rafael er inndelt i 34 barangayer.
Bördekreis
Bördekreis er en tidligere krets (Landkreis) i den tyske delstaten Sachsen-Anhalt. Kretsen ble opprettet i 1994 gjennom en sammenslåing av Landkreis Oschersleben og Landkreis Wanzleben.
Kretsen grenset i nord til Ohrekreis, i nordøst til den kretsfrie byen Magdeburg, i øst til Landkreis Schönebeck, i sør til Landkreis Aschersleben-Staßfurt, Landkreis Quedlinburg og Landkreis Halberstadt, og i vest til Landkreis Helmstedt i Niedersachsen.
I forbindelse med kretsreformen i Sachsen-Anhalt i 2007 ble kretsen den 1. juli 2007 slått sammen med Ohrekreis til den nye Landkreis Börde.
Første Landrat til den nye Landkreis Börde ble Thomas Webel (CDU)
Kelly Schafer
Kelly Schafer (født 8. april 1981) er en britisk curlingspiller.
Hun representerte Storbritannia under Vinter-OL 2018 i Pyeongchang, hvor laget hennes endte som nummer 4.
Kjersti
Kjersti er et kvinnenavn dannet som en variant av Kjerstin, en kortform av Kjerstine som var en opprinnelig norsk form av Christina. Opprinnelsen til navnet er latinske Christianus, «kristen». Dette kommer igjen fra det greske ordet christós som er en oversettelse av det hebraiske masjiah, «salvet».
Utbredelse
Kjersti var et populært navn på norske jentebarn født på 1960- og 1970-tallet.
Kjente personer med navnet
Personene i listen er ordnet kronologisk etter fødselsår.
NM i hopp uten tilløp 1970
NM i hopp uten tilløp 1970 var en del av NM i friidrett 1970.
Mesterskapet ble arrangert i Eidanger 8. mars. Arrangør var Eidanger IL.
Datagrafikk
Første hovedoppgave innen datagrafikk var utviklingen av Sketchpad i 1962 av Ivan Sutherland.
Datagrafikk kan deles inn i forskjellige deler. Sanntidsrendring i 3D (som i spill), dataanimasjon, videoopptak, videorendring, redigere spesialeffekter, bilderedigering og modellering (ofte brukt ved ingeniørarbeid og medisinske hensikter). Utvikling innen datagrafikk var først motivert av akademiske hensikter med statlig støtte. Men på grunn av databaserte animasjoner og grafiske effekter innen fjernsyn og film gav mer livlige effekter enn tradisjonelle spesialeffekter og animasjonsmetoder ble det kommersielle markedet mer interessert i fagfeltet.
Datagenererte bilder blir også brukt i ulike sammenhenger innen billedkunst, i alt fra utskrifter av grafikk til for eksempel bruk av fraktaler, grafiske figurer med periodisk gjentagende mønstre.
Santa Maria (Bulacan)
Santa Maria er en kommune på Filippinene som ligger i provinsen Bulacan i regionen Central Luzon. Den har 256 454 innbyggere i 2015.
Bijnor (distrikt)
Bijnor (hindi: बिजनौर ज़िला, urdu: بجنور ضلع ) er et distrikt i den indiske delstaten Uttar Pradesh. Distriktets hovedstad er Bijnor.
Demografi
Ved folketellingen i 2011 var det 3,683,896 innbyggere i distriktet, mot 3,131,619 i 2001. Den urbane befolkningen utgjør 25,13 % av befolkningen.
Barn i alderen 0 til 6 år utgjorde 14,91 % i 2011 mot 19,66 % i 2001. Antallet jenter i den alderen per tusen gutter er 905 i 2011.
Benchmarking
En referansemåling eller normsammenligning (engelsk: benchmarking) er et uttrykk innenfor bedriftsøkonomien der man innen organisasjoner evaluerer sin virksomhet i forhold til de som man oppfatter egner seg best innen en viss bransje.
Det finnes fire ulike måter:
EM i roing 2015
EM i roing 2015 (europamesterskapet i roing) ble arrangert i Poznań i Polen i 2015.
Tegel
Tegel er en «ortsteil» i Berlins bydel Reinickendorf.
Navnet «Tegel» har slavisk rot og betyr anheng. Innsjøen Tegeler See har fått navnet fordi det er et «anheng» til vassdraget Havel.
I Tegel finnes blant annet flyplassen Berlin-Tegel og Tegel fengsel; sistnevnte er et av Tysklands eldste fengsler. Selskapet Borsig hadde store anlegg her, som fremdeles kan ses. Tegel slott ble utført av Karl Friedrich Schinkel, og parken omkring av Peter Joseph Lenné.
Julie Høgh
Julie Høgh (født 30. august 1999) er en dansk curlingspiller.
Hun representerte Danmark under Vinter-OL 2018 i Pyeongchang, hvor laget hennes endte som nummer 10.
Semtex
Semtex er en type plastisk sprengstoff. Det ble oppfunnet på 1950-tallet av Stanislav Brebera, som var en kjemiker ansatt ved firmaet VCHZ Synthesia i Tsjekkoslovakia. Semtex er oppkalt etter stedet der fabrikken ligger – forstaden Semtin ved byen Pardubice. Fabrikken heter nå Explosia a.s.
Nesten all produksjonen på ca. 10 tonn pr. år gikk i år 2001 til bruk innenfor landets grenser, på grunn av den dårlige reklamen Semtex fikk som et terroristsprengstoff. Den største kunden var Libya, som i årene mellom 1975 og 1981 importerte ca. 700 tonn Semtex.
Sammensetning
Det er tre typer Semtex: Semtex 1A og Semtex 2P er beregnet til vanlige sprengningsarbeider. Semtex H er beregnet til såkalt eksplosiv herding. Semtex 1A heter nå Semtex 10.
Semtex inneholder blant annet styren-butadien som bindemiddel (ca. 9 %), og mononitrotoluen som markørstoff for at det skal kunne detekteres lettere. Tributyl-citrat og n-octyl-ftalat er tilsatt som mykningsmiddel (ca. 8-9 %). Tilsetting av markørstoffer begynte i 1991. Lagringstiden for Semtex oppgis nå til å være fem år, tidligere oppgitt til ti år. Semtex er formbart i temperaturområdet fra -40 til +60 grader C. Det er også vannbestandig.
Domecko
Domecko (tysk. Dometzko, 1936-45 Althaus) – er en landsby i Polen Øvre Schlesien i Opole-voivodskapet, Oppeln distrikt, Komprachcice landkommune.
Første gang snakkes det om landsbyet på ca. 1300 årene i et dokument som sier at landsbyen betaler tiende til en Wrocławs biskop. Et navn sannsynligvis stammer fra polsk ord „domek” som betyr "et lite hus".
Roger Martínez
Roger Beyker Martínez Tobbinson (født 23. juni 1994) er en kolombiansk fotballspiller som spiller for den kinesiske klubben Jiangsu Suning FC.
Brazos County
Brazos County er et fylke i den amerikanske delstaten Texas. Det ligger i de østlige delene av staten og det grenser mot Madison County i nordøst, Grimes County i øst, Washington County i sør, Burleson County i sørvest og mot Robertson County i nordvest.
Brazos Countys totale areal er 1 517 km² hvorav 12 km² er vann. I 2000 hadde fylket 152 415 innbyggere og administrasjonssenteret ligger i byen Bryan. En annen by som ligger sør for Bryan er College Station der Texas A&M University holder til. Fylket har fått sitt navn etter elven Brazos River.
Vitenskapsåret 1716
Vitenskapsåret 1716 er en oversikt over hendelser, prisvinnere, fødte og avdøde personer med tilknytning til vitenskap i 1716.
Cyclocephala flavipennis
Cyclocephala flavipennis er en bille som hører til gruppen hornbiller i familien skarabider (Scarabaeidae).
Utseende
En middelsstor, nokså bred, blank, gulbrun hornbille med mørkt hode. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.
Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.
Utbredelse
Arten er utbredt fra Colombia i nord til Bolivia i sør.
Khayzuran
Khayzuran, eller Al-Khayzuran bint Atta(født i Jorash i Jemen, død i 789) var konkubine til den tredje abbasidiske kalifen Al-Mahdi (regj. 775–785), og mor til den fjerde kalifen Al-Hadi (død 786) og den femte kalifen Harun al-Rashid (død 809). Hun anses allment å ha utøvet stor innflytelse over politikken under sin makes og sine to sønners regjeringstid mellom 775 og 789.
Bakgrunn
Khayzuran ble født fri i Jorash i Jemen, og ble senere ført av en beduin til Mekka, der hun ble solgt til kalifens harem i Bagdad som slavekonkubine. Dette var til tross for at islam bare tillot ikkemuslimer å selges som slaver. I Bagdad ble hun gitt som gave av kalifen Al-Mansur til hans sønn Al-Mahdi.
Konkubine
Hun skulle bli Al-Mahdis favorittkonkubine, kalt jarya eller jawari. Etter muslimsk lov kunne en mann kun ha fire koner, men dette gjaldt bare frie muslimske kvinner: han kunne ha så mange han ville av ikkemuslimske kvinner som slavekonkubiner, ettersom ikkemuslimer ikke hadde rettigheter som muslimer. I Bagdad var det en enorm handel med kvinner til haremene, som ble utdannet i poesi, teologi, sang og musikk for å oppnå så høy pris som mulig. Det er uklart hvordan Khayzuran kunne være slave idet det var åpenbart at hun var født muslim, men denne lovregelen synes altså å kunne brytes. Khayzuran ble grundig utdannet i sang, musikk, matematikk, astrologi og infiqh (religiøs lære) av de mest fremstående qadi er for å kunne underholde Al-Mahdis interesse.
I 775, samme år som Al-Mahdi ble kalif, frigav han Khayzuran og utnevnte deres eldste sønn til tronarving; i 782 gjorde han deres andre sønn til neste i rekken til tronfølge, på hennes ønske. Paret fikk også en datter, Banuqa, som faren kledte ut som gutt for å kunne la henne bli med på reiser. Da hun døde ung opprørte han hoffet ved å tvinge dem til å kondolere ham, noe som normalt ikke ble gjort ved døtres død, ikke en gang en prinsesses. Under sin manns regjeringstid ble Khayzuran tillatt å kalle til audienser og diskutere politiske spørsmål og ta imot embedsmenn og politikere på sine rom, noe som ikke var normalt i den muslimske vrrden, der kvinner levde isolerte i haremet.
Hun hentet sin mor, to søstre og to brødre til Bagdad: hennes søster Salsal gifter seg med prins Ja'far (hennes datter Zubaidah bint Ja`far ble senere Khayzurans svigerdatter), og hennes bror Ghatrif ble utnevnt til guvernør i Jemen.
Al-Hadis regjeringstid
Ved Al-Mahdis død i 785 ble hun kalifens mor da hennes eldste sønn Al-Hadi ble kalif. Hennes to sønner var bortreiste da kalifen døde under en ekspedisjon mot Tabaristan med sin sønn Harun, som vendte tilbake til Bagdad får fortelle hva som var hendt. Khayzuran sammenkalte vesirene og gav ordre om at hæren straks skulle få in utestående lønn for å forhindre uroligheter og sikre ro rundt tronskiftet. Så ordnet Khayzuran og Harun at embetshaverne sverget troskap til hennes sønn Al-Hadi i hans fravær. Det tok tretti dager til hennes sønn rakk frem til Bagdad, og imens stilte noen soldater til oppløp og stormet fengslene og angrep vesir al-Rabis hus. Khayzuran tilkalte ministrene al-Rabi og Yahya al-Barmaki, skjønt den sistnevte nektet å innfinne seg: da hennes sønn fikk høre det, truet han al-Rabi med døden for å ha våget å inntre i haremet.
Under sin sønns regjeringstid fortsatte Khayzuran å ta imot ministre og konferere med dem om statsaker, men hennes sønn var mindre villig til å tillate dette enn sin far. Han motsatte seg også at hans bror skulle være hans tronarving, og ville istedet utnevne sin egen sønn Ja'far til dette. Han forsøkte å utestenge henne fra statens affærer og bad henne å kun vie seg til bønner med argumentet at det ikke er kvinners rolle å drive politikk. Hun nektet imidlertid. Konflikten ble snart åpenbar da hun fremla et krav på oppdrag av en viss Abdallah Ibn Malik, og da sønnen nektet å svare, krevde hun åpent et svar. Han skjelte da ut henne offentlig, sa åpent hva han mente om kvinner som beskjeftiget seg med politikk og han heretter ville henrette alle som vendte seg tll henne i politiske saker, og bad henne å vie seg til å bestyre husholdet og lese Koranen isteden. Han sammenkalte sine generaler og spurte dem hvem som ville høre sin mor bli omtalt. Ingen av dem ville høre noe om sin mor, ettersom muslimsk kultur sa at en kvinne ikke skulle bli offentlig omtalt. Han spurte da hvorfor de til stadighet besøkte hans mor og snakket med henne, og klargjorde at han ikke ville at moren skulle leve et offentlig liv og omgås med menn.
Harun al-Rashids regjeringstid
Khayzuran plasserte så sin andre sønn Harun al-Rashid på tronen som kalif. Hennes relasjon til sin yngre sønn var meget god, og Harun al-Rashid skal ha elsket og respektert henne dypt. Han lot henne også delta i regjeringsasaker og styre kalifatet ved hans side som informell medregent og rådgiver, likesom hans far hadde gjort. Han erkjente åpent hennes politiske teft og demonstrerte offentlig at en muslimsk mann ikke trengte å skjemmes ved å dele makt med en kvinne, om hun hadde en slik begavelse som Khayzuran. Hun innehadde imidlertid aldri noen formell stilling. Hennes politiske makt var stor fordi hennes sønn kalifen tillot henne å utøve den. I hans regjeringstid anses hun å ha spilt stor rolle for de beslutninger som ble fattet, selv om det ikke lar seg utsortere hvilke hun og hvilke hennes sønn stod for.
Ved hennes død i 789 brøt hennes sønn Harun al-Rashid mot alle de regler som sa at han ikke skulle vise sin sorg åpent, og demonstrerte ved å følge båren til fots til begravelsen og be på gravlunden, noe som vakte stor oppmerksomhet.
Sjelon
Slaget ved Sjelon (14. juli 1471) mellom Storfyrstedømmet Moskva og Republikken Novgorod ble utkjempet mellom byen Soltsy og Sjelons munning i Ilmen. Det sluttet med seier til moskovittenes arme, ledet av Hertug Kholmskij. Som en konsekvens av slaget ble Novgorod innlemmet i Storfyrstedømmet Moskva i 1478.
Dróttkvætt
Drottkvætt (norrønt dróttkvætt) er et norrønt eller fornnordisk versemål beslektet med fornyrdislag og ljodahått. Drottkvætt er det mest kompliserte av alle de gamle norrøne versemålene. Som navnet antyder er drottkvætt (fra drott = konge, og kvede, dikte) den mest selvsagte formen for hyllingsdikt tilskrevet en hersker eller konge. Å beherske drottkvætt, helst på stående fot og improvisert, var det beste beviset på en skalds dyktighet, eller skaldeskap.
Versmålet
Versene har strofer på åtte rader hvor radene hører sammen parvis (sammenlign fornyrdislag). Hver rad har tre betonte stavelser. Alle radene inneholder allitterasjoner eller andre former for rim – ulike rader har et partiell konsonantrim (kalt for skothending), like rader har et vanlig rim, men ikke nødvendigvis i bestemt orden (aðalhending). Hvert halvrim må ha nøyaktig tre stavelser, hver rad avsluttes med en trochee (en lang stavelse fulgt av en kort).
Kjenninger var en viktig del i verseformen, ikke minst for at de var en praktisk nødvendighet for å kunne oppfylle versemålets krav. Et annet mål på skaldens dyktighet og versemålets krav er at man tvinges til å ha flere parallelle tråder i diktet, noe som naturligvis er meget vanskelig å improvisere.
Historie
Drottkvætt har en lang historie og var langt på vei utviklet allerede hos Brage den gamle, den tidligste skalden som vi kjenner navnet på.
Versemålets høye status blir framvist av Snorre Sturlason i fortellingen om hvordan den norske kongen Harald Hardråde før slaget ved Stamford Bridge viser sin egen skaldeskap ved å improvisere på drottkvætt. Først sier kongen fram et vers mens mennene forbereder seg til kampen, men blir ikke fornøyd med sitt et kvad og innrømmer: «Dette var dårlig diktet, og jeg får gjøre et annet vers som er bedre.» Så kvad han dette (her med hendingene markerte med fet stil):
Innenfor hekeparentesene ser man syntaktisk delte avsnitt, spredde utover i teksten. De poetiske kjenningene er brukt for å oppfylle versemålets strenge krav og for øke den visuelle kraften i kvadet.
Det eldste diktet på drottkvætt som er bevart i sin originale form er den på Karlevi-steinen i Öland i Sverige. Det forekommer også en drottkvætt-helming (d.v.s. et vers med fire linjer) på Sigtuna-boksen (eller Sigtunadosan). Noen av innskriftene fra Bryggen er også dikt på gammelnorsk i drottkvætt i fullstendig original form..
Darling Mine
Darling Mine er en amerikansk drama-stumfilm fra 1920, regissert av Laurence Trimble.
Flatlus
Flatlus (Pthiridae) er hudparasitter som lever på gorillaer eller på mennesker der det er kroppshår. De kan finnes på kroppen, men ikke på hodet (hodehår). Den får næring ved å suge blod. Flatlus overføres som regel ved seksuell kontakt.
Forskningslogen Niels Treschow
Forskningslogen Niels Treschow er en losje med patent fra Den Norske Frimurerorden, og ble innviet i Stamhuset i Oslo den 1. november 2003. Losjen er direkte underlagt Den Norske Frimurerordens Stormester.
Alle medlemmer av Den Norske Frimurerorden med III grad eller høyere kan bli såkalte korresponderende medlemmer av Forskningslogen. I tillegg har Forskningslogen 27 faste medlemmer, som utnevnes av Ordenens Stormester, og blant disse utvelges losjens embedsverk.
Flatlus
Liv og utvikling
Den lever på huden hvor det er hår, som ved kjønnsorganer og endetarmsåpningen, armhuler, i skjegg, øyebryn, øyevipper og på brystet. Flatlusa er forholdsvis bred og ser ut som en liten «krabbe». De er mellom 1,5 - 2,5 mm. lange.
Forskningslogen Niels Treschow
Hvert år avholdes det møter forskjellige steder i landet, der hovedinnholdet i møtene er et foredrag over spesifikke forskningsemner. Foredragene fra disse møtene utgis i Acta Masonica Scandinavica - årboken for de skandinaviske forskningslosjene. Man har også avholdt såkalte "historiske losjer", der tidligere tiders ritualer er gjenskapt med tidsriktige kostymer og rekvisitter.
Flatlus
Liv og utvikling
Eggene legges tett inntil huden, langt nede ved hårroten.
Forskningslogen Niels Treschow
Losjens valgspråk er Per scientiam ad certitudinem (Gjennom kunnskap til visshet).
Flatlus
Liv og utvikling
Lus har ufullstendig forvandling, det vil si at utviklingen fra egg til voksen skjer gradvis gjennom flere hudskift. De har ikke et puppestadium (metamorfose).
Forskningslogen Niels Treschow
Losjens våpenskjold er basert på Niels Treschows frimurerskjold som befinner seg i museet i Den Norske Frimurerordens Stamhus.
Flatlus
Spredning og smitte
Flatlus overføres til andre vertsdyr, eller mellom mennesker, ved direkte kroppskontakt, særlig ved tett kroppskontakt som sex. Flatlus synes ikke å bidra til smitte, eller være bærer av noen sykdommer.
Truede arter
Begge flatlus-artene bør i dag anses som truede arter. Gorillaens flatlus er åpenbart en truet art fordi dens vertsart er truet, men også menneskets flatlus later til å ha gått kraftig tilbake, i alle fall i vestlige land. En årsak til dette kan være at vekkbarbering av kjønnshår har blitt vanlig, og lusen dermed har mistet mye av sitt habitat.
Eksterne lenker
Laus Luis Luis
Svanelvmoen
Svanelvmoen (også skrevet Svanelvmo) er ei bygd i Senja kommune i Troms og Finnmark. Sammen med Sørli og Brygghaugen utgjør Svanelvmoen grunnkretsen Sørli, som hadde 134 innbyggere i 2015.
Svanelvmoen er et knutepunkt for veinettet på midtre Senja. Fylkesvei 86 fra Gryllefjord til Finnsnes går gjennom bygda. Fra Fv86 går Fv229 sørover til Styrmannshaugen og Sør-Senja, mens Fv232 går vestover til Sifjord og Grunnfarnes og Fv229 går mot nordøst og de nordre delene av øya.
The Dark Mirror (film, 1920)
The Dark Mirror er en amerikansk stum skrekk-dramafilm fra 1920, regissert av Charles Giblyn. Hovedrollen spilles av Dorothy Dalton.
Handling
Priscilla Maine, en velstående ung kvinne, blir plaget av visjoner om truende mennesker og merkelige hendelser. Hun snakker om dette til Dr. Philip Fosdick, en ung lege. Senere, mens han leser i avisen om en forbrytelse, kjenner Philip igjen menneskene fra Priscillas drømmer - og han begynner å etterforske hva som foregår. Han oppdager at Priscilla faktisk har en tvilling-søster som heter Nora O'Moore, som nettopp har stukket av fra den kriminelle gjeng-lederen Red Carnahan. Men han følger etter Nora, og tar hevn ved å drukne henne i en innsjø.
Priscilla opplever snart en visjon som trekker henne til den samme innsjøen, hvor hun oppdager Carnahan. Men gjeng-lederen, livredd for Priscillas likhet med drapsofferet hans, drives av frykt til å drukne seg selv. Men Priscilla besvimer, og blir tatt hånd om av Philip. De oppdager etter hvert at faren til Priscilla hadde giftet seg med en sigøyner som fødte tvilling-døtrene. Men hun stakk deretter av sammen med Nora, samtidig som Priscilla ble værende igjen hos faren deres.
Stine Hole Ulla
Stine Hole Ulla (født 16. januar 1995 i Sykkylven i Møre og Romsdal) ble i 2012 den første kvinnelige vinneren av TV 2s underholdningsprogram Norske Talenter.
Hun begynte i en alder av tolv år å ta sangtimer. Da hun var 14 år kom hun inn i talentutviklingsprogrammet til Musikkonservatoriet på Norges teknisk-naturvitenskapelige universitet i Trondheim og fikk professor og operasanger Kåre Bjørkøy som lærer. Hun tar også sangtimer med operasangeren Solveig Kringlebotn og har gått på talentutviklingsprogrammet til Barratt Due musikkinstitutt.
Hun har platekontrakt med daWorks Records og ga ut julealbumet Verden blir hvit i november 2013 hvor også Kringkastingsorkestret medvirket.
Hun deltok i finalen av Melodi Grand Prix 2016 med låten «Traces».
Hovedutvalg
Hovedutvalg er faste politiske utvalg i kommuner og fylkeskommuner som styres etter formannskapsmodellen. Hovedutvalg har avgjørelsesmyndighet på sine saksfelt delegert fra kommunestyret eller fylkestinget, og innstillingsmyndighet i saker der avgjørelsesmyndighet ikke er delegert.
Tinning
Tinningen er en del av kraniet hos pattedyr, som sitter mellom øyet og øret på hver side av hodet. Tinningen er en del av hjernekassa, men dannes bare delvis av knokler fra skalletaket. En vesentlig del av tinningen utgjøres av utløpere fra kilebeinet. Denne knokkelen er en del av innerkraniet hos virveldyr. Siden knoklene i innerkraniet er mindre harde enn hudbeina som utgjør skalletaket, er tinningen et svakt punkt i hjernekassa. Slag mot tinningen hos mennesker kan derfor være farlig. Tinningen er dekket av tyggemuskelen og i noen grad av den øvre utløperen av underkjeven.
På innsiden av tinningen ligger tinninglappene, en på hver side av hodet. Hos høyrehendte vil den venstre tinninglappen være sete for mye av språkforståelsen.
Hos pattedyrenes tidlige forfedre, de pattedyrliknende krypdyrene var hjernenekassa åpen på hver side for å gi plass til tyggemusklene. Hjernen var forholdsvis liten og var godt dekket av muskler og andre strukturer. Først ved utviklingen av mer avanserte former (therapsider) vokste hjerne til en slik størrelse at det favoriserte en lukking av hjernekassa. Åpningen i kraniet ble drastisk modifisert av tilstøtende knokler som vokste slik at den i dag ikke lenger er synlig. Disse knoklene var delvis tinningbeinet som ligger rundt og over hvert øre, delvis kilebeinet som ligger bak hvert øye og nedre utløpere av pannebeinet og issebeinet.
Direkte minnetilgang
Direkte minnetilgang (DMA) er en egenskap i moderne datamaskiner som tillater enkelte subsystemer i maskinvaren i datamaskinen å få tilgang til minnet for å lesing og/eller skriving uavhengig av CPU. Mange maskinvaresystemer bruker DMA, inkludert harddisk-kontrollere, grafikkort, nettverkskort og lydkort. Datamaskiner som har DMA-kanaler kan overføre data til og fra enheter med mye mindre CPU-kostnader, sammenlignet med datamaskiner uten.
Mathilde Halse
Hun representerte Danmark under Vinter-OL 2018 i Pyeongchang, hvor laget hennes endte som nummer 10.
Under Vinter-OL 2022 i Beijing, ble hun nummer 9.
Folkets Hus
Folkets Hus er møte- og forsamlingslokaler over hele Norge. Den historiske bakgrunnen for Folkets Hus var behovet for den voksende arbeiderbevegelsen, som trengte steder å ha møter og arrangementer. Mange av de etablerte lokaleierne ville ikke leie ut lokaler til arbeiderorganisasjonene, så de begynte å bygge sine egne lokaler. De ble hetende Folkets Hus.
I 1864 etablerte Eilert Sundt Kristiania Arbeidersamfund som skulle spre borgerlig opplysning og dannelse blant arbeidere.
Da den danske salmakersvennen og agitatoren Marius Jantzen kom til Norge i 1873 startet han arbeidet med å stifte en sosialdemokratisk arbeiderforening. Kristiania Arbeidersamfund forbød deretter politisk diskusjon i sitt lokale, og Jantzen fikk vanskeligheter med å finne noen som ville leie ut møtelokaler. Det hele endte med møter i friluft, i Oslo som oftest lagt til Tjuvholmen. Den sosialdemokratiske bevegelsen fikk startvansker som følge av mangelen på lokaler, særlig da etableringen av nye fagforeninger skjøt fart i 1880-åra.
Fagforeningernes Centralkomité tok opp mangelen på møtelokaler som en av sine første saker, men Folkets Hus i Oslo stod ikke klart før i 1907.
Det første Folkets Hus i Norge var Arbeideren på Modum reist av Vikersund Arbeiderforening fra begynnelsen av 1890-tallet.
For å få fart på byggevirksomheten etablerte LO-kongressen i 1910 Folkets Hus Fond for å finansiere byggearbeidet. Fondet ble til ved at en del av medlemskontingenten ble avsatt til fondet. De første utbetalingene skjedde fra 1. januar 1912.
Internasjonalt kan bevegelsen spores tilbake til Belgia og Maisons du Peuple som fikk sine første lokaler tidlig på 1800-tallet, som oftest med annen inntektsbringende virksomhet ved siden av som butikker og lignende.
Danmarks første Folkets Hus ble etablert i København i 1879, det første i Sverige kom i Malmö i 1893.
Folkets Hus Landsforbund ble etablert i 1947 og er en interesseorganisasjon for vel 200 Folkets Hus og samfunnshus over hele Norge, og forvalter låneinstitusjonen Folkets Hus Fond med en kapital på vel 125 millioner kroner.
Folkets Hus på Spjærøy og Folkets Hus Ranheim fra 1898 er landets eldste Folkets Hus som fremdeles er i drift.
Mellom 10 og 15 Folkets Hus har en virksomhet av en slik størrelse at det krever fast ansatte. Det største er Folkets Hus i Oslo med en omsetning på rundt 60 millioner kroner. Folkets Hus i Trondheim omsetter for mellom 40 og 50 millioner kroner. De øvrige lokalene drives som oftest med dugnadsinnsats.
Uppdrag granskning
Uppdrag granskning er et svensk TV-program for undersøkende journalistikk som har gått på Sveriges Television siden 2001. Mest kjent av de medvirkende reporterne er Janne Josefsson, men redaksjonen består av tilsammen ca. 40 personer i Göteborg, Stockholm, Malmö og Luleå. Ansvarlig utgiver er Nils Hanson som også er prosjektleder for programserien.
Reportasjer
Utvalgte reportasjer:
Medarbeidere
Noen av programmets medarbeidere:
AID
AID har flere betydelser:
Adhockrati
Adhockrati er en type organisasjon som er antonym med byråkrati. Uttrykket ble først kjent i 1970 av Alvin Toffler, og har siden da ofte blitt brukt i teorien av ledelse av organisasjoner (hovedsakelig organisasjoner på internett). Uttrykket har blitt videreutviklet av akademikere som Henry Mintzberg.
Etymologi
Ordet er et teleskopord fra det latinske ordet ad hoc, som betyr 'til dette formål', og suffikset -krati, fra det greske ordet kratein (κρατείν), som betyr 'å styre'.
Hans Forssell
Hans Ludvig Forssell (født 14. januar 1843 i Gävle, død 31. juli 1901 i Sveits ) var en svensk historiker, forfatter, politiker og embedsmann. Han var utdannet ved Uppsala universitet hvor han senere ble dosent. Etter å ha flyttet til Stockholm tjenestegjorde han blant annet som sekretær i Konstitutions- og Bankoutskottet, samt i myntkomiteen 1869-70 og på den skandinaviske myntkonferansen i 1872.
Forssell var finansminister i regjeringen De Geer d.e. og i regjeringen Posse.
Han ble medlem av Kungliga Vitterhets Historie och Antikvitets Akademien i 1878, innvalgt i Svenska Akademien 19. mai 1881 på stol nummer 1 etter Anders Fryxell og inntrådte 20. desember samme år.
Bittergrønn
Bittergrønn (Chimaphila umbellata) er en flerårig plante i bittergrønnslekta (Chimaphila) innenfor lyngfamilien. Den ble tidliger regnet til vintergrønnfamilien. Planten er egentlig en dvergbusk, og bladene er vintergrønne. Bladformen er tannet spatelformet og dypt mørkegrønne, og de sitter skruestilt i kranser. Planten er inntil 25 cm høy. Kronbladene er hvite eller blekrosa, med korgblad som er først rød-lilla og deretter grønne. Blomstene sitter på høye, tynne blomsterstengler. Om høsten blir de nøtte-aktige, mørkebrune frukter.
Arten er sirkumboreal med utbredelse i Eurasia og Nord-Amerika. I USA og Canada vokser en noe større rase av inntil 25 cm høyde og med større blad. Bittergrønn er sjelden i Norge, og fredet hos oss. Den vokser i Sande, Hurum og noen andre steder rundt Oslofjorden.
Ofte finner vi arten under eller mellom grantrær.
VM i landeveissykling 2005
VM i landeveissykling 2005 ble arrangert i Madrid, Spania i perioden 21. til 25. september.
Burleson County
Burleson County er et fylke i den amerikanske delstaten Texas. Det ligger i de sentrale delene av staten og det grenser mot Robertson County i nord, Brazos County i nordvest, Washington County i sørøst, Lee County i sørvest og mot Milam County i nordvest.
Burleson Countys totale areal er 1 755 km² hvorav 32 km² er vann. I 2000 hadde fylket 16 470 innbyggere og administrasjonssenteret ligger i byen Caldwell. Fylket har fått sitt navn etter general Edward Burleson.
Fylket regnes ofte til regionen Central Texas, da til denne regionens ytre belte av counties.
Verifikasjon (biometri)
I biometrisk autentifisering er verifikasjon én av to måter å anvende biometriske systemer på (den andre er identifikasjon). Verifikasjon blir da bekreftelse av om en person er den han eller hun hevder å være. Ved hjelp av biometri sammenlignes målte biologiske mønstre med tidligere registrerte biologiske mønstre som er avgjort å stamme fra en bestemt person.
Cyclocephala camachicola
Cyclocephala camachicola er en bille som hører til gruppen hornbiller i familien skarabider (Scarabaeidae).
Utseende
En middelsstor, avlang, blank, rødbrun og svart hornbille. Denne arten er ganske variabel i fargen. Arten har ikke horn på hodet eller groper på pronotum, kjønnene kan skilles på at hannen er smalere enn hunnen og at føttene, og særlig kloleddet, på forbeina er fortykkede.
Levevis
De voksne billene er nattaktive og kommer til lys. I alle fall noen arter besøker blomster (for eksempel på planter i myrkonglefamilien) og kan være viktige pollinatorer. Larvene er kjent bare for et fåtall av artene, disse lever i jorda og eter på gressrøtter.
Mirosław Jabłoński
Mirosław Jabłoński (født 16. september, 1950 i Warszawa) er trener for den polske fotballklubben GKS Bogdanka.
Han var med på og vinne den polskecupen med Legia Warszawa i 1997. Han har også vært assistenten til tidl landslagstrener Paweł Janas i samme klub.
Bær
Bær er vanligvis betegnelsen på en type små spiselige frukter som vanligvis inneholder flere frø. Disse fruktene er ofte søte og saftige. Bær har ofte en farge som skiller dem fra omgivelsene for å øke sjansen for at dyr skal ete dem og dermed spre frøene. Når for eksempel en fugl eter et bær, vil den ikke klare å fordøye frøene, og disse kommer uskadde ut sammen med fuglens avføring. Siden fugler ofte flyr over lange avstander, er dette en effektiv måte for bærplantene å spre seg over store områder på.
Botanisk sett er bær en frukttype, nærmere bestemt en saftig, kjøttfull frukt produsert fra ett eneste fruktemne. I de fleste tilfeller har bæret flere frø, men her finnes unntak (f.eks. avokado)
Begrepet bær brukes altså på en annen måte i botanisk sammenheng enn det gjør i mat-sammenheng. Etter botanikkens definisjon er bringebær ikke et bær, men en sammensatt steinfrukt (samfrukt). Fordi blomsterbunnen følger med bæret hos bjørnebær kan denne frukttypen karakteriseres som en hjelpefrukt ("falsk frukt"). Jordbæret er også en hjelpefrukt fordi det kjøttfulle i jordbæret er blomsterbunnen hvor de små nøttene er spredd utover. Kirsebær er heller ikke et bær etter botanisk definisjon fordi frøet her omgis av først en hard indre del ("steinen") og så en saftfull ytre del. Denne frukttypen kalles steinfrukt, vanlig i deler av rosefamilien. Vanligvis har steinfrukter kun én "stein", men det finnes unntak (mjølbær, krekling).
Eksempler på bær i botanisk sammenheng er tomat, banan, agurk, appelsin, druer, kumquat, vannmelon,  gresskar og avokado.
Liste over bærsorter
De vanligste bærsortene i Norge (etter den dagligdagse definisjonen):
Pelle Parafins Missing Link (album)
Pelle Parafins Missing Link er et musikkalbum med bandet Pelle Parafins Missing Link. Albumet ble utgitt den 31. januar 2011. Dette er bandets debutalbum.
Verifikasjon (informatikk)
I informatikk og programvareteknikk forstår man med formell verifikasjon det matematiske bevis som kan vise at et implementert program oppfyller en gitt spesifikasjon. Slike bevis blir utført ved hjelp av metoder for formal semantikk. At verifikasjon ikke er mulig i alle tilfeller, er påvist teoretisk ved f.eks. Turings stopproblem og Gödels ufullstendighetsteorem.
Thomas Brøndbo
Karriere
Han startet sin karriere i barndommen, da han var i noen av storebroren Eskil Brøndbo sine band. I 1994 deltok han på D.D.E.-platen Rai 2 som ble utgitt samme år. I 1995 dannet han et nytt band med broren Eskil. Bandet fikk navnet Sex Gale Menn. Dette bandet ga ut en plate i 1999, men ble oppløst i 2002. I 2006 startet han som soloartist, og han ga ut EP-en Thomas Brøndbo. I 2007 deltok han i Lyden av lørdag, hvor hans trener var Jørn Hoel. Brøndbo endte på annen plass, mens vinneren ble Ida Jenshus fra Steinkjer.
Debutalbumet og MGP
I september 2008 kom hans debutalbum Du sa æ va en drøm, som solgte 8 000 eksemplarer. Albumet inneholder blant annet Åge Aleksandersens klassiker «Skin Sola» og Terje Tyslands «Klokker'n». I den første delfinalen i MGP i 2009, som ble holdt i Kongsvinger på hans 35-årsdag den 24. januar, deltok han med låta «Det vart en storm», skrevet av Svein Gundersen og Rolf Mokkelbost. Låta kom til finalen, men nådde ikke gullfinalen.
Robert D. Levin
Robert David Levin (født 1947) er en amerikansk pianist, musikkviter og komponist som er spesialist på historisk oppføringspraksis.
Liv og virke
Levin har en Bachelor of Arts-grad fra Harvard med avhandlingen The Unfinished Works of W. A. Mozart og studerte ved institusjoner som Chatham Square Music School, Conservatoire National Supérieur og Fontainebleau School of Music, blant annet piano med flere ulike lærere, orgel og kontrapunkt med Nadia Boulanger, komposisjon med Stefan Wolpe og direksjon med Eleazar de Carvalho.
Levin ble professor i musikk ved State University of New York i 1975 og var fra 1986 til 1993 professor i piano ved Hochschule für Musik Freiburg i Tyskland. I 1993 ble han musikkprofessor ved Harvard, en post han fortsatt innehar.
Levin har fullført og rekonstruert en rekke ufullendte verk av Mozart og Johann Sebastian Bach, de viktigste regnes som Mozarts Rekviem i d-moll og Große Messe i c-moll. I rekviet rekonstruerte han en Amen-fuge fra Mozarts egne utkast. John Eliot Gardiner gav Levin i oppdrag å fullføre manglende orkesterstemmer i fem kantatesatser av Bach, eksempelvis ''Ach! ich sehe, itzt, da ich zur Hochzeit gehe, BWV 162'' og andre, mindre omfattende verk.
Som pianosolist er Levin best kjent for behandlingen av konserter fra det klassisistiske repertoaret. Han er ekspert på Mozart, og under framføringene forsøker han å gjenskape praksisen fra Mozarts tid ved å improvisere kadenser.
V for vendetta (film)
V for vendetta (eng. org. tittel V for Vendetta) er en film fra 2006. Den er en filmatisering av tegneserieromanen V for Vendetta av Alan Moore og David Lloyd. Filmen ble regissert av James McTeigue og produsert av Joel Silver og søsknene Wachowski, som også skrev manus til filmen. Natalie Portman, Hugo Weaving, Stephen Rea og John Hurt har hovedrollene. V for Vendetta er den siste filmen der Adrian Biddle, som døde av et hjerteattakk den 7. desember 2005, er sjeffotograf.
Innspillingen av filmen startet tidlig i mars 2005 i Berlin i Tyskland, og filmingen var ferdig tidlig i juni samme år. Lanseringsdatoen til filmen var opprinnelig 5. november 2005, men den ble utsatt til 17. mars 2006.
Filmen følger hovedpersonen V, en frihetskjemper som søker politiske endringer i den futuristiske fascistregjeringen. Selv om filmversjoner av Moores tegneserier tidligere har vært sterkt kritiserte blir V for Vendetta beskrevet som «den mest troverdige og bokstavelige filmversjonen av en Alan Moore-tegneserie til dags dato.».
Handling
Temaet er tatt fra historien om Guy Fawkes